Gunnar Eide
Store norske leksikon,Kunst og estetikk,Kulturpolitikk og -administrasjon
Gunnar Eide var en norsk sanger, skuespiller og impresario. Som konsertarrangør fikk han noen av de mest berømte internasjonale stjernene til Norge.
Karriere Eide var grunnlegger av og teatersjef ved det private Stavanger Teater fra 1945 til 1947. Han var skuespiller ved Edderkoppen Teater i 1955 og 1956, og ved Rogaland Teater i periodene 1953 til 1955 og 1956 til 1960. Han hadde impresariolignende jobber ved Bjergsted folkepark i Stavanger, Den norske Amerikalinje og revyteatret Påfuglen i Stavanger fra 1947 til 1953. Forøvrig var han frilans sanger og skuespiller i Norge, Sverige og Danmark inntil 1960.I 1960 overtok han ansvaret for populærmusikkdelen av Norsk konsertdireksjon etter Egil Monn-Iversen. I 1963 startet han impresariovirksomhet i eget navn, og i 1975 etablerte han Gunnar Eide Concerts. Han ble kjent da han organiserte konserten med Jim Reeves i Njårdhallen i Oslo 15. april 1964.Eide regnes som en pioner i norsk konsertbransje og som den som gjorde Norge tilgjengelig for den internasjonale musikkverden. Han bygget etter hvert opp det som i dag er en del av den internasjonale konsertarrangøren Live Nation.Gunnar Eide var æresmedlem i Den Norske Impresario Forening og mottok Kongens fortjenstmedalje i gull i 2003. En byste av Eide ble avduket i Rogaland teater i 2001. Les mer i Store norske leksikon Musikk i Norge impresario Litteratur Arne Hestenes. «Sommerlig gledes-konsulent». I: Florett. Aschehoug, 1978. Les boka her  Yngvar Holm. «Impresario Gunnar Eide : føler pop-bransjen på pulsen». I: Platesnurr : grammofonen 100 år. Norsk kunstforlag, 1977. Les boka her   Hvem er hvem i norsk kulturliv? Dreyer forlag, 1985. Les boka her